《奉和御制秋怀诗二首》
宋代·徐冲渊

东壁星辰烂不收，夜凉河汉截天流。
芙蓉院静琴三叠，翡翠帘开月一钩。
黄屋非心辞大宝，碧云有意思高秋。
金声玉振掩前作，汉祖空怀猛士忧。

作者简介：徐冲渊（《洞霄诗集》作仲渊），字叔静，自号栖霞子，姑苏（今江苏苏州）人。道士。孝宗淳熙中诏居太一宫高士斋，后典洞霄通明馆。孝宗逊位后，复诏居佑圣观凝神斋。有《西游诗集》，已佚。事见《洞霄图志》卷五。今录诗十二首。